[pic] | EUROOPAN YHTEISÖJEN KOMISSIO | Bryssel 27.6.2007 KOM(2007) 384 lopullinen 2004/0248 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI valmispakkauksiin pakattujen tuotteitten nimellismääristä sekä neuvoston direktiivien 75/106/ETY ja 80/232/ETY kumoamisesta ja neuvoston direktiivin 76/211/ETY muuttamisesta KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla 2004/0248 (COD) KOMISSION LAUSUNTOEY:n perustamissopimuksen 251 artiklan 2 kohdan kolmannen alakohdan c alakohdan nojallaEuroopan parlamentin ehdottamista tarkistuksistaneuvoston yhteiseen kantaanehdotuksesta EUROOPAN PARLAMENTIN JA NEUVOSTON DIREKTIIVIKSI valmispakkauksiin pakattujen tuotteitten nimellismääristä sekä neuvoston direktiivien 75/106/ETY ja 80/232/ETY kumoamisesta ja neuvoston direktiivin 76/211/ETY muuttamisesta Yhteispäätösmenettely Toinen käsittely 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa Euroopan parlamentin toisessa käsittelyssä ehdottamista tarkistuksista lausunnon. Komissio antaa jäljempänä lausuntonsa parlamentin ehdottamista neljästä tarkistuksesta. 2. Taustaa Komission ehdotus KOM(2004) 708 lopullinen[1] toimitettiin EY:n perustamissopimuksen 95 artiklan nojalla yhteispäätösmenettelyn mukaisesti Euroopan parlamentille ja neuvostolle 25. lokakuuta 2004. Euroopan talous- ja sosiaalikomitea antoi lausuntonsa 6. huhtikuuta 2005[2]. Euroopan parlamentti antoi lausuntonsa ensimmäisessä käsittelyssä 2. helmikuuta 2006. Muutettu ehdotus KOM(2006) 171 lopullinen[3] toimitettiin EY:n perustamissopimuksen 250 artiklan 2 kohdan mukaisesti Euroopan parlamentille ja neuvostolle 18. huhtikuuta 2006. Euroopan parlamentin annettua lausuntonsa ja neuvoston päästyä 25. syyskuuta 2006 poliittiseen yhteisymmärrykseen EY:n perustamissopimuksen 251 artiklan 2 kohdan mukaisesti neuvosto vahvisti yhteisen kannan 4. joulukuuta 2006[4]. Komission tiedonanto yhteisestä kannasta (KOM(2006) 811 lopullinen) annettiin 12. joulukuuta 2006. Euroopan parlamentti antoi lausuntonsa toisessa käsittelyssä 10. toukokuuta 2007. 3. Ehdotuksen tarkoitus Direktiivin tarkoituksena on poistaa 1970-luvulta peräisin olevat myytävien tuotteiden pakkausten nimellismääriä koskevat säännökset. Ehdotuksessa säilytetään ainoastaan säännökset, jotka koskevat viiniä ja tislattuja alkoholijuomia, joihin nykyisin sovelletaan pakollisia nimellismääriä. Direktiivillä yksinkertaistetaan nimellismäärien sääntelyä yhdistämällä kaksi direktiiviä yhdeksi direktiiviksi. Lisäksi yhdistetään yhteen direktiiviin valmispakkauksiin pakattujen tuotteiden metrologista valvontaa koskevat säännökset, jotka tällä hetkellä ovat kahdessa eri direktiivissä. Direktiivillä kumotaan näin ollen direktiivit 75/106/ETY ja 80/232/ETY sekä laajennetaan direktiivin 76/211/ETY soveltamisala koskemaan kaikkia valmispakkauksiin pakattuja tuotteita. 4. Komission lausunto Euroopan parlamentin ehdottamista tarkistuksista 4.1. Yleistä Euroopan parlamentti hyväksyi 10. toukokuuta 2007 kompromissipaketin, josta oli sovittu neuvoston kanssa ja jonka tarkoituksena oli päästä direktiivistä sopimukseen toisessa käsittelyssä. Komissio hyväksyy kaikki tarkistukset. Tarkistukset koskevat yksikköhinnoittelun vapaaehtoista käyttöä koskevaa johdanto-osan kappaletta, kansallisten kokojen asteittaisen poistamisen valvontaa koskevaa johdanto-osan kappaletta ja artiklaa sekä uudesta direktiivistä johtuvaa tilannetta brittiläisen leivän osalta koskevaa johdanto-osan kappaletta. Kompromissipaketin hyväksymistä nopeutti lausuma, jonka komissio esitti viini- ja alkoholijuomavarastojen myynnistä (ks. liite). 4.2 Muutettu ehdotus EY:n perustamissopimuksen 250 artiklan 2 kohdan nojalla komissio muuttaa ehdotuksensa ylläolevan mukaisesti. LIITEKomission lausunto viini- ja alkoholijuomavarastojen myynnistä Viineille ja tislatuille alkoholijuomille vahvistetut yhteisön nimellismäärät liitteessä olevissa kokoluokissa tulevat olemaan pääosin samat kuin voimassa olevat nimellismäärät, lukuun ottamatta tislattujen alkoholijuomien 1125 ml:aa. Näin ollen vaikutus on varsin vähäpätöinen. Liitteessä ei säännellä siinä määriteltyjen kokoluokkien (100–1500 ml, paitsi kuohuviinin pienin kokoluokka 125 ml ja tislattujen alkoholijuomien suurin määrä 2000 ml) ala- tai yläpuolella olevia nimellismääriä, jotka ovat näin ollen vapaasti valittavissa. Yhteisen kannan 8 artiklan (Saattaminen osaksi kansallista lainsäädäntöä) mukaisesti jäsenvaltioilla on direktiivin voimaantulosta 12 kuukautta aikaa sisällyttää säädös kansalliseen lainsäädäntöön. Direktiivin soveltaminen alkaa 18 kuukauden kuluttua sen voimaantulosta, mikä merkitsee sitä, että direktiivin kansalliseen lainsäädäntöön saattamisen ja sen soveltamisen välillä on vähintään kuusi kuukautta. Tämä antaa valmistajille riittävästi aikaa sopeutumiseen. Direktiivi ei vaikuta myöskään valmiiksi pakattuihin, esimerkiksi jo jakelukanavassa oleviin tuotteisiin, jotka on saatettu markkinoille ennen kuin direktiiviä on alettu soveltaa, ja ne voidaan myydä lopulliselle kuluttajalle. Edellä esitetyn perusteella komissio katsoo, että valmiiksi pakattujen viinien ja tislattujen alkoholijuomien varastojen myynnissä ei pitäisi käytännössä olla hankaluuksia. [1] EUVL C 49, 28.02.2006, s. 37. [2] EUVL C 255, 14.10.2005, s. 36. [3] EUVL C 130, 3.6.2006, s. 9. [4] EUVL C 311E, 19.12.2006, s. 21.